Държавен вестник, бр. 88, 2022 г., стр. 3

БРОЙ  88	
Д Ъ Р Ж А В Е Н  В Е С Т Н И К 	
СТР.  3  
ПОСТАНОВЛЕНИЕ № 354
ОТ 2 НОЕМВРИ 2022 Г.
за одобряване на вътрешнокомпенсирани 
промени на утвърдените разходи по области 
на политики/бюджетни програми по бюджета 
на Министерството на регионалното развитие 
и благоустройството за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява вътрешнокомпенсирани 
промени на утвърдените разходи по области 
на политики/бюджетни програми по бю­
джета на Министерството на регионалното 
развитие и благоустройството за 2022 г., 
както следва:
1. намалява утвърдените разходи по бю­
джетна програма „Ефективна администра­
ция и координация“ с 1 200 000 лв., в т.ч. 
персонал – 200 000 лв.;
2. увеличава утвърдените разходи по:
а) „Политика за интегрирано развитие 
на регионите за постигане на растеж и по­
добряване качеството на жизнената среда“, 
бюджетна програма „Стратегическо плани­
ране на регионалното и пространственото 
развитие, децентрализация и териториално 
сътрудничество“, с 1 000 000 лв.;
б) „Политика за подобряване на инвести­
ционния процес, поддържане, модернизация 
и изграждане на техническата инфраструк­
тура“, бюджетна програма „Устройство на 
територията, благоустройство, геозащита, 
водоснабдяване и канализация“, с 200 000 лв. 
за персонал.
Чл. 2. Министърът на регионалното 
развитие и благоустройството да извърши 
съответните промени по бюджета на Ми­
нистерството на регионалното развитие и 
благоустройството за 2022 г. и да уведоми 
министъра на финансите.
Заключителни разпоредби
§ 1. Постановлението се приема на 
основание чл. 109, ал. 1 от Закона за пуб­
личните финанси.
§ 2. Изпълнението на постановлението 
се възлага на министъра на регионалното 
развитие и благоустройството.
§ 3. Постановлението влиза в сила от 
деня на обнародването му в „Държавен 
вестник“.
За министър-председател: 
Иван Демерджиев
Главен секретар на Министерския съвет: 
Красимир Божанов
7032
РЕШЕНИЕ № 863
ОТ 2 НОЕМВРИ 2022 Г.
за предоставяне на концесия за добив на под­
земни богатства по чл. 2, ал. 1, т. 2 от Закона 
за подземните богатства – неметални полезни 
изкопаеми – индустриални минерали – мра­
мори, от находище „Делчевото – 2“, участък 
„Делчевото – 2 юг“, разположено в землището 
на с. Горнослав, община Асеновград, област 
Пловдив, на „ЗАПРЯНОВИ – 03“ – ООД, 
Асеновград
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства (ДВ, бр. 98 от 2018 г.), 
§ 88 от преходните и заключителните разпо­
редби на Закона за изменение и допълнение 
на Закона за подземните богатства (ДВ, бр. 79 
от 2020 г.) и мотивирано предложение на 
министъра на енергетиката
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с предмет 
експлоатация на подземни богатства по чл. 2, 
ал. 1, т. 2 от Закона за подземните богатства 
(ЗПБ) – неметални полезни изкопаеми – ин­
дустриални минерали – мрамори, от находище 
„Делчевото – 2“, участък „Делчевото – 2 юг“, 
разположено в землището на с. Горнослав, 
община Асеновград, област Пловдив, описано 
в Акт за изключителна държавна собственост 
№ 1678 от 24 юли 2019 г., утвърден от министъра 
на регионалното развитие и благоустройството, 
която се извършва със средства на концесионера 
и на негов риск.
2. Определя концесионна площ с размер 
65,2 дка, индивидуализирана с координатите на 
точки от № 1 до № 18 в Координатна система 
„1970 г.“ и в Координатна система „БГС 2005“, 
зона 35, съгласно приложението. В тези граници 
концесионната площ включва:
2.1. Площта на находище „Делчевото“, участък 
„Делчевото – 2 юг“, с размер 44,3 дка, индиви­
дуализирана с координати на точки от № 1 до 
№ 14 в Координатна система „1970 г.“ съгласно 
специализирана карта и координатен регистър, 
неразделна част от концесионния договор.
2.2. Площите, необходими за осъществяване 
на дейностите по концесията извън добива.
3. Определя срок на концесията 35 години. 
Началният срок на концесията е датата на вли­
зане в сила на концесионния договор.
4. Концесионният договор влиза в сила от 
датата на предоставянето на банковата гаранция 
по т. 8.1.1.
5. Определя пряко за концесионер „ЗАПРЯ­
НОВИ – 03“ – ООД, Асеновград – титуляр на 
Удостоверение за търговско откритие № 552 
от 22 февруари 2019 г., издадено от министъра 
на енергетиката.
6. Концесията да се осъществява при след­
ните условия: